b'\n_START_ARTICLE_\nRaimundas Mila\xc5\xa1i\xc5\xabnas\n_START_SECTION_\nI\xc5\xa1silavinimas\n_START_PARAGRAPH_\n1981-1987 m. baig\xc4\x97 medicin\xc4\x85 Vilniaus universiteto (VU) VU Medicinos fakultete. 1992-1996 m. mok\xc4\x97si Transakcin\xc4\x97s analiz\xc4\x97s Europos transakcin\xc4\x97s analiz\xc4\x97s asociacijos mokymo programoje. 1994 m. sta\xc5\xbeavosi Zalcburgo \xe2\x80\x93 Niujorko Cornello universiteto mokymo programoje (Zalcburgas, Austrija). 1998-2003 \xe2\x80\x93 Psichoanaliz\xc4\x97s studijos Tarptautin\xc4\x97s psichoanaliz\xc4\x97s asociacijos mokymo programoje Amsterdame (Olandija). 2003-2005 m. Psichoanalitin\xc4\x97s psichoterapijos mokytoj\xc5\xb3 rengimo programos dalyvis Olandijos psichoanalitin\xc4\x97s psichoterapijos draugijoje._NEWLINE_Europos psichoterapeutas (EAP)\n_START_SECTION_\nProfesin\xc4\x97 veikla\n_START_PARAGRAPH_\n1991-2001 m. Vilniaus miesto Psichikos sveikatos centro direktorius, psichiatras-psichoterapeutas. 2001-2002 m. UAB \xe2\x80\x9e\xc5\xa0eimos gydytojas\xe2\x80\x9d psichiatras psichoterapeutas. 2002- 2011 m. Vilniaus psichoterapijos ir psichoanaliz\xc4\x97s centro psichoanalitikas. Nuo 2011 m. Valakupi\xc5\xb3 psichoterapijos centro psichoanalitikas (privati praktika). 1996-2000 m. LR sveikatos apsaugos ministerijos vyriausiasis psichiatras, 2000-2005 m. LR SAM konsultantas psichoterapijai. Nuo 2000 m. Lietuvos sveikatos moksl\xc5\xb3 universiteto psichoanalitin\xc4\x97s psichoterapijos mokytojas. Nuo 2002 m. Vilniaus universiteto individualiosios psichodinamin\xc4\x97s psichoterapijos mokytojas, mokymo komiteto narys (nuo 2010). 1988-2004 m. ir 2010-2014 m. Vilniaus universiteto Psichiatrijos klinikos asistentas, rezident\xc5\xb3 vadovas. 2012-2014 m. Lietuvos edukologijos universiteto vizituojantis d\xc4\x97stytojas.'